google/wiki40b huggingface dataset:
Sør-Gudbrandsdal tingrett

Sør-Gudbrandsdal tingrett er en førsteinstansdomstol under Eidsivating lagdømme. Tingretten ligger i Lillehammer i Oppland og dekker kommunene Lillehammer, Gausdal, Øyer, Ringebu og Sør-Fron. Domstolen består av sorenskriver Elisabeth B. Løvold, tingrettsdommer Torunn E. Kvisberg og én dommerfullmektig (for tiden Stig Andre Kolstad).
Landing on Water

Sporliste

Alle sangene er skrevet av Neil Young.
Mihály Korhut

Landslaget

Han ble tatt ut i Ungarns EM-tropp til EM i Frankrike 2016.
Samlafjorden

Samlafjorden er en del av Hardangerfjorden mellom kommunene Kvam, Jondal, Granvin og Ullensvang. Fjorden strekker seg fra Hissfjorden i vest og 30 kilometer nordøstover til der Utnefjorden og Granvinsfjorden begynner. Normalt blir fjorden delt inn i Ytre og Indre Samlafjorden.
Norheimsund og Øystese ligger på nordsiden av Ytre Samlafjorden.
Bloemhofdemningen

Bloemhofdemningen, tieligere kjent som Oppermansdrif-demningen, er en stor demning på elva Vaal i det midtre Sør-Afrika, på grensen mellom delstatene North West og Free State. Områdene på begge delstaters side av reservoaret er vernet i naturreservater ved navn Bloemhof og Sandveld. Damanlegget ble ferdig i 1970.
Demningen er hele 4 270 meter lang og 33 meter høy, og demmer opp reservoaret av samme navn på 223 km². Maksimalt volum av de oppdemmede vannmassene er 1 260 mill m³, dvs 1,26 km³.
Kuhistoni Badakhshon autonome provins

Kuhistoni Badakhshon (Viloyati Mukhtori Kuhistoni Badakhshon) er en autonom provins i Tadsjikistan. Provinsen utgjør den tadsjikiske halvparten av regionen Badakshan. Den øvrige delen av Badakshan utgjøres av Badakshan-provinsen nord i Afghanistan. Navnet Kuhistoni betyr høyfjell på tadsjikisk – altså betyr navnet noe tilnærmet Fjell-Badakshan.
Det tidligere navnet på provinsen var det russisk-inspirerte navnet Gorno-Badakhshan, men dette er endret til det tadsjikiske Kuhistoni Badakhshon.

Geografi

Kuhistoni Badakhshon utgjør den sørøstlige delen av Tadsjikistan og grenser mot Afghanistan i sør, Kina i øst og Kirgisistan i nord. Provinsen er 64 200 km², det vil si ca 45% av Tadsjikistans areal. Nesten hele provinsen er dekket av fjell og daler – det er nesten ikke noen sletter eller dyrkbar jord. Det er få områder lavere enn 3000 meter over havet, og følgelig minimalt med skog ettersom det meste ligger over tregrensen. Både Tadsjikistans høyeste fjell Pik Ismail Samani (7495 m) og Tadsjikistans største naturlige innsjø Karakul ligger i Kuhistoni Badakhshon. Provinsens hovedstad er Khorugh med ca 29 000 innbyggere. Ingen andre byer i Kuhistoni Badakhshon har over 10 000 innbyggere.

Historie

Iranske kulturer, skyterne, Aleksander den stores hær, det arabiske kalifatet, samanidene, Russland og Sovjetunionen har alle hersket over hele eller deler av området som i dag utgjøres av Kuhistoni Badakhshon. Den autonome provinsen Gorno-Badakhshan ble offisielt opprettet i 1925, og i 1929 ble den en del av Den tadsjikiske sosialistiske sovjetrepublikk. Etter Tadsjikistans selvstendighet i 1991 ble det borgerkrig fra 1992 til 1997, og i denne perioden erklærte provinsen seg for selvstendig. Istedenfor selvstendighet fikk Gorno-Badakshan full autonomi i et forsøk på å hindre oppsplitting av Tadsjikistan. Dette betyr at provinsen i dag blant annet har eget politi, forsvar og skattesystem.
Xavier de Ravignan

Liv og virke

Hans første postering som prest var til Saint-Acheul (Amiens) der han underviste unge jesuitter i teologi, og etter 1830-revolusjonen i Brigue i Sveits. Han tok selv sitt ordenstertiat i 1833-34 i Estavayer-le-Lac i Sveits under ledelse av pater Nicolas Godinot.
Han var i flere år som professor og retrettpredikant i Montrouge nær Paris.
Han var superior for sin orden i Bordeaux fra 1837 til 1842 og i Paris fra 1848 til 1851.
I 1844 publiserte Ravignan De l'existence et de l'institut des Jésuites der han tilbakeviste angrep mot ordenen. Boken klarte ikke å få anti-jesuittisk agitasjon til å gi etter, og ordenen måtte for en kortere tid oppgi sin virksomhet i Frankrike.
Phrissomini

Utseende

Middelsstore til nokså store, tunge og kraftige trebukker, gjerne grå på farge med svarte flekker.
Hudskjelettet er tykt og svært hardt.

Levevis

Disse trebukkene er tunge og ikke flygedyktige. De lever mest på bakken.

Utbredelse

De fleste artene lever i Afrika, men det er også noen i Sørøst-Asia og noen få i det sørlige Europa.
Heldalen

Landskapet

Heldalen er et fjellandskap som kjennetegnes av myrer, grassletter og bjørkeskog i de nedre deler.
El Mirador

Funn

Ifølge arkeologene synes mayabyen å ha vært planlagt fra starten og som mayafolket har relatert til solenergi. Det mest bemerkelsesverdige funnet er strukturer av tre store komplekser med klengenavnet Los Monos med 48 meters høyde. El Tigre på 55,8 meter, den tredje kalles La Danta (eller Danta) tempel. La Danta-tempelet er 79 meter høyt og er vurdert til et total volum på 2 800 000 kubikkmeter og er en av de største pyramidene i verden. La Danta betraktes også av enkelte arkeologer som en av de mest massive, gamle strukturer i verden.
Sacbe, Sacbeob, (Yucatec Mayaspråk sakbej, flertall sakbejo'ob) er mayabetegnelsen for vei. Disse veier er bygd i stein. Veien er hevet 2 til 6 meter over nivået i forhold til de omkringliggende landskapene og måler fra 20 til 50 meter i bredden. En vei (sacbe) lenker El Mirador til det omkringliggende området av Nakbe, ca. 12 km unna, mens en annen vei kom til El Mirador fra Tintal, 20 km unna.

I dag

Dr. Richard D. Hansen er en fremragende arkeolog fra Idaho State University og er den nåværende leder av Miradorprosjektet og ifølge hans funn her mener han at mer enn 45 kartlagte områder i Miradorområdet kan ha dannet den tidligste veldefinerte politiske tilstanden i Mesoamerika. Selv med de slående eksempler på preklassisk mayasivilisasjon, har den eksterne plasseringen av El Mirador forhindret at det er blitt et populært turistområde. Etter store planer fra den nåværende regjeringen i Guatemala er El Mirador inkludert i Cuatro Balam som er et bevarings- og utviklingsprosjekt fra regjeringen i Guatemala for å øke turismen i Mayaområdene (Reserva de la Biosfera Maya) som dekker et samlet areal på 21 602 km².
Desmond Tutu

Utdanning og yngre år

Tutu ble født i Klerksdorp i det som nå er provinsen Bokone Bophirima i Sør-Afrika og er av folkegruppen xhosa. Han flyttet med familien til Johannesburg da han var 12 år gammel. Han ønsket selv å bli lege, men familien hadde ikke råd til utdannelsen, så Desmond fulgte i farens fotspor og begynte å undervise. Etter studier i perioden 1951–1953 underviste han ved Johannesburg Bantu High School fra 1954 til 1957.
I 1955 giftet han seg med Leah Nomalizo Tutu. De har fire barn. I protest mot dårlige utdanningsmuligheter for svarte, sluttet Tutu som lærer i 1957 og begynte å studere teologi. I 1961 ble han utnevnt til anglikansk prest, og var kapellan ved Universitetet i Fort Hare, ett av få gode universiteter som var åpne for svarte studenter i den sørlige delen av Afrika.
Fra 1962 til 1966 tok han bachelor- og mastergrader ved King's College, London. Tilbake i Sør-Afrika brukte han forelesningene til å ta opp situasjonen til den svarte befolkningen. Han skrev et brev til statsminister Vorster, der han beskrev situasjonen i Sør-Afrika som «en kruttønne som når som helst kan eksplodere». Brevet forble ubesvart.
Mellom 1972 og 1975 oppholdt han seg igjen i England, denne gang som visedirektør for det teologiske utdanningsfondet til Kirkenes verdensråd i Bromley i Kent.

Tutu som forkjemper for homofiles rettigheter

Tutu regnes som en av de fremste forkjemperne for homofiles rettigheter i Afrika og innen den afrikanske kirken i dag. Under en preken holdt i 2005 sa han blant annet:
«Er det ikke trist, at i en tid hvor vi støter på så mange fundamentale problemer – fattigdom hiv/aids– krig og konflikt - At vi i vår menighet skal bruke så mye tid og energi på uenighet rundt seksuell orientering? Menigheten, som var innstiftet for å innlemme alle,  for å uttrykke egenskaper som forståelse, inkludering, for å inkludere alle forskjellige syn. Den viste at vi kan ha forskjellig teologisk syn og praksis, men vi er brødre og søstre. Nå virker den som den er opptatt med å forbanne og forvise. Gud må se på, og gud må gråte.»
Stange videregående skole

Stange videregående skole er en videregående skole i Stange kommune i Hedmark.
Skolen ligger ved Stangehallen.
Rain (Lech)

Historie

Under 30-årskrigen sto det store slag utenfor Rain, med svært store tap av soldater. Det anslås tall over 10 000 drepte soldater.
Cycnia tenera

Utseende

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis

Cycnia tenera   tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Cycnia tenera  finnes ikke i Norden.
NorNed

NorNed er en 580 km lang HVDC undersjøisk kraftledning mellom Feda i Norge og havna Eemshaven i Nederland som forbinder begge landene sine fordelingsnett. Det er den lengste undersjøiske strømkabelen i verden, og på det dypeste ligger kabelen på 410 meters dybde. NorNed-kabelen var budsjettert til € 550 millioner og er konstruert som en bipolar HVDC link med en spenning på 450 kV og en kapasitet på 700 MW. Den totale vekten til kabelen er 47 000 tonn, og kapasitetsmessig kan den forsyne halve byen Amsterdam med elektrisk kraft. NorNed er et samarbeidsprosjekt mellom den norske fordelingsnettsoperatøren Statnett og det nederlandske TenneT.
Installasjon av de første seksjonene ble påbegynt i 2006; den siste seksjonen ble lagt i slutten av 2007. På den nederlandske kysten har TenneT forbundet kabelen til det nederlandske 380 kV høyspentnettet. I Feda har Statnett gjort det samme for det norske 300 kV fordelingsnettet. Kommersiell operasjon startet den 5. mai 2008 med en auksjon. Første kraftoverføring fant sted neste dag den 6. mai.
Etter to måneders drift, var det blitt overført kraft for anslagsvis € 50 millioner. Dvs. at på to måneder ble 8 % av totalkostnadene av kabelen tjent inn. I planprognosen for NorNed-kabelen ble årlig omsetning estimert til EUR 64 millioner. Det tok imidlertid tid å komme i full drift grunnet småreparasjoner utover våren og sommeren.
Det blir i tillegg lagt en NedNor-kabel for returstrøm. Denne forsøkes fullført innen høstværet 2008 forårsaker stans i leggingen.
Thomas Ravelli

Historie

Ravelli begynte sin karriere i Öster før han fortsatte i IFK Göteborg. Han avsluttet karrieren i Tampa Bay Mutiny i USA. Tvillingbroren Andreas ble også en vellykket fotballspiller.

Landslaget

Ravelli har totalt 143 landskamper og er dermed den spilleren med flest kamper for Sverige. I kvartfinalen mot Romania i VM 94 måtte Romania score i ekstraomgangene for å vinne, Ravelli reddet et farlig skudd og reddet to skudd i straffesparkkonkurransen og dette gjorde at Sverige gikk til semifinalen der de tapte 1-0 mot Brasil.

Classic XI

Ravelli var med i 2006 FIFA World Cup. På FIFA 07, FIFA 08, FIFA 09, FIFA 10, FIFA 11 og FIFA 12 er han med på Classic XI-laget sammen med blant annet Zico og Franz Beckenbauer. I FIFA Street 2 er han en av legendene på spillet.
Bryting under de britiske imperielekene 1934

Bryting under de britiske imperielekene 1934. Bryting var en av flere sporter i de andre britiske imperielekene som ble arrangert i London i England 4. til 11. august 1934. Det var sju vektklasser, kun for menn. Canada ble beste nasjon med tre gullmedaljer foran Australia med to.
Utdanning i Storbritannia

Utdanning i Storbritannia er organisert separat for de fire britiske riksdelene England, Wales, Skottland og Nord-Irland. 
Utdanning er obligatorisk for alle barn mellom fem og seksten års alder. I 2007 ble det annonsert planer om å endre dette fra 5–18 i England. De fleste får sin grunnutdannelse på offentlige skoler, som finansieres av skattepenger.

Primary school

Primary school dekker de første syv årene, eller åtte år med førskole, omtrent tilsvarende barneskolen i Norge. Det er vanlig at barna har én enkelt lærer som underviser i alle fag i National Curriculum og de tre tilleggsfagene. Inntil det 21. århundre underviste man ikke i fremmedspråk på barnetrinnet, men alle skoler har nå et innføringskurs i et moderne europeisk språk. Lærerne på barnetrinnet har i tillegg til faglig læring også ansvar for å lære barna å tenke uavhengig, å samarbeide, utvikle sosial samvittighet og å lære dem god oppførsel. 
På slutten av nøkkelstadiene 1 og 2 er det standardprøver som viser elevenes kunnskapsnivå.

Secondary school

Secondary school dekker i utgangspunktet åttende til tolvte år.
På noen skoler deles elever inn etter evner, spesielt i fag som matematikk, naturfag og moderne språk. Andre skoler holder elevene samlet etter årstrinn. 
Secondary school avsluttes med eksamensnivået General Certificate of Secondary Education (GCSE) i de obligatoriske fagene. Elevene kan også velge yrkesrettede valgfag, som kan ende opp i andre eksamener som GNVQ, BTEC, DIDA m.fl. Elever med spesielle evner får i stadig økende grad mulighet til å ta eksamen tidligere i utdannelsen i enkelte fag, slik at de kan ta eksamen i ekstra fag ved slutten av den obligatoriske skolegangen. Dette gjelder også elever som har et annet morsmål enn engelsk, som ofte ønsker å avlegge eksamen i dette faget tidlig. 
Etter secondary school kan eleven velge om han eller hun ønsker å fortsette på skolen. En del har mulighet til å fortsette på samme skole, tilsvarende 8–13-skole i Norge, mens andre må over på såkalt "sixth form colleges" tilsvarende videregående skole.

Further education

Elever velger selv om de skal ta further education, men pr. 2007 var det planer om å innføre to obligatoriske år i England, men ikke i Wales, Skottland og Nord-Irland. 
Elevene velger om de vil følge et akademisk pensum, som resulterer i A-level og kan gir tilgang til universitet, eller om de vil ta en yrkesrettet utdanning. Alle har rett til plass på skolene på dette nivået, og man kan fritt ta eksamener om igjen for å forbedre resultatet.

Drift

Department for Children, Schools and Families og Department for Innovation, Universities and Skills er ansvarlig overfor Det britiske parlamentet for landets utdanningssystem, henholdsvis grunnskole og høyere utdannelse. Driften er overlatt til Local Education Authorities. Disse er underlagt de lokale myndighetene i grevskap, enhetlige myndigheter, Londons bydeler og metropolitan boroughs.
Som en følge av devolusjon er ansvaret for utdanning i Skottland, Wales og Nord-Irland overlatt til de lokale nasjonalforsamlingene.
Timaeta

Utseende

Middelsstore (vingespenn 30-35 millimeter) stjertvinger med brede vinger, vanligvis uten stjerter på bakvingen men de kan ha én eller to korte stjerter. Oversiden er metallisk blå med smalt mørke ytterkanter. Undersiden er mørkt brunlig, gjerne med to tynne, uregelmessige, sølvfargede tverrstreker.

Levevis

Disse sommerfuglene lever i høytliggende skoger, mellom 750-3200 meter over havet, med flest arter i 1500-2000 meters høyde.

Utbredelse

Disse artene lever i Sør-Amerika, langs Andesfjellene. Over halvparten av artene finnes innen et begrenset område i det østlige Ecuador.
Marinens Flyvebaatfabrikk M.F.3

Marinens Flyvebaatfabrikk M.F.3 var et toseters, enmotors rekognoseringsfly bygget for Marinens flygevåpen av Marinens flyvebaatfabrikk.
M.F.3 var en videreutvikling av rekognoseringsflyet M.F.2, og i alt fire fly ble levert i 1917. Flyet var nærmest identisk med forgjengeren, men det var tyngre og hadde større lasteevne. Det var utstyrt med en Curtiss vannkjølt rekkemotor med 160 hk, som ga en topphastighet på 125 km/t. Bevæpningen var som ved M.F.2 et Madsen maskingevær i fremste cockpit, og det kunne også ta mindre antall bomber og/eller miner. Flyet var utstyrt med en Marconi radiosender.
Det ble gjort forsøk med å bruke M.F.3 som torpedofly. Ved å fjerne alt ekstra utstyr som våpen og radio, kunne flyet bære en 320 kilos M.3 torpedo. Imidlertid viste det seg at understellet ikke var tilpasset slik bruk, og forsøkene ble raskt oppgitt. Den siste M.F.3 ble utrangert i 1924.
Olderbakken

Olderbakken (nordsamisk: Leaibedievvá) er ei bygd i Tromsø kommune i Troms. Den ligger på østsiden av Sørfjorden (indre del av Ullsfjorden), mellom Jøvik i nord og Lakselvbukt i sør. Grunnkretsen Olderbakken hadde 58 innbyggere i 2015.
Bygda har veiforbindelse via Fv293 til Lakselvbukt og videre til Europavei 8. Veien er svært rasutsatt, og er ofte stengt i perioder om vinteren.
4. etappe i Tour de France 2006

Info

Også denne etappen er en sprinteretappe med bare to stigninger og vil føre touren tilbake til Frankrike igjen. Daniele Bennati vil bruke den grønne trøyen fordi Tom Boonen allerede benytter ledertrøyen (gul).
Etter 21 km gikk Egoi Martínez, Bradley Wiggins, Christophe Mengin, Laurent Lefèvre og Cédric Coutoly i brudd, og denne gruppen tok alle bonuspoengene på etappen unntatt den første klatringen som var allerede etter 13 km. Hele ledergruppen ble tatt igjen mot slutten av etappen, og Lefèvre og Martínez ble tatt igjen en kilometer før mål. I massespurten veltet Hushovds hjelperytter Julian Dean, Robbie McEwen vant spurten og fikk sin andre etappeseier i årets Tour og sin 10. i karrieren. Hushovd kom på fjerdeplass og var 20 cm unna tredjeplassen som ville gitt han ledertrøyen grunnet bonussekunder. Hushovd ble etter målgang disket for å ha dyttet Bernhard Eisel, Det ble lagt inn en protest som ikke ble tatt til følge. Hushovd mistet dermed fjerdeplassen og ble plassert sist på dagens etappe (148.). I tillegg ble han fratatt 24 poeng i sprintkonkurransen. Eisel var uenig i straffen som Hushovd ble idømt og oppfattet ikke hendelsen som dytting.
Norsk Radio-Hjelp

Norsk Radio-Hjelp (egentlig Den humanitære hjelpeorganisasjon Norsk Radio Hjelp, også kjent som Norsk Radiohjelp) er en hjelpeorganisasjon som ble startet i 1972.

Historikk

Fra starten i 1972 var medlemmene av organisasjonen i hovedsak av eiere av privatradioer (walkietalkies), som på frivillig basis ønsket å hjelpe trengende med i hovedsak nødsamband. Dette var før mobiltelefonens tid, og både folk flest og mange offentlige etater hadde svært mangelfullt mobilsamband. Både politietaten, lensmannsetaten, sjøredningstjenesten, brannvesenet, ambulansetjenesten og Norges Røde Kors var blant dem som fikk støtte fra Norsk Radiohjelp.
Organisasjonen ble reorganisert i 1978.
Organisasjonen hadde på det meste flere tusen medlemmer utover i Norge og med lokalavdelinger i mange byer. Aktiviteten var størst på 1970- og 1980-tallet, og avtok i naturlig takt med innføring av mobiltelefonen.
Pr. 1993 oppga Norsk Radiohjelp å ha 330 medlemmer, hvorav 200 hadde status som aktive medlemmer. Av de øvrige 130 var ca. 60 støttemedlemmer, ifølge organisasjonen selv, og mellom 60 og 70 var såkalte ungdomsmedlemmer. 
Pr. 2017 er det mest i spesielle miljøer, som båtliv, hyttemiljøer, turområder, yrkestrafikk etc., at det er behov for bistand fra tilfeldige hjelpere.

Medlemsblad

Per 1993 oppga organisasjonen at den fire ganger i året sendte ut bladet NRH-NYTT, som den ga ut i et opplag på 250 eksemplarer.
Håndverk

Håndverk er en betegnelse på produksjonsmetoder der man hovedsakelig benytter hendene og enkle verktøy for å produsere noe, oftest en gjenstand. Betegnelsen brukes helst om spesialister innen håndverksfag, med en yrkesmessig produksjon. Slike utøvere kalles håndverkere. Arbeid med ulike håndverksteknikker i mindre skala må også betegnes som håndverk, enten formålet er selvberging, salg av varer eller ren hobbyvirksomhet. Husflid og håndarbeid er på denne måten inkludert i begrepet håndverk.
Håndverk står i motsetning til industriell produksjon. I prinsippet er håndlagde produkter laget ett og ett mens industriell produksjon kjennetegnes ved masseproduksjon. Før den industrielle revolusjon var håndverk den vanlige produksjonsmetoden. Hvis håndverket har et kunstpreg kalles det kunsthåndverk.
Håndverk kan også brukes som betegnelse på varen eller produktet, og karakteriserer et objekt som småskalaproduksjon i motsetning til industriell masseproduksjon.

Håndverksutdanning

Den tradisjonelle utdanningen som håndverker begynte som lærling hos en mester i faget. Etter fastsatt tid kunne svenneprøve avlegges. En svenn kunne noen år være omvandrende, vandre på faget, som det het. Det var videre regler for hvordan en svenn ble mester. Mulighet til å etablere eget verksted var en nødvendighet.
I dag foregår en stor del av håndverksutdanningen i Norge i videregående skole, som erstattet yrkesskolene. Men en betydningsfull del av opplæringen foregår i godkjente lærebedrifter. Håndverksutdanning i dag preges i stor grad av teoretiske fag.

Regulering av håndverk

Håndverksvirksomhet reguleres i dag bl.a. av håndverksloven. Det finnes læreplaner for om lag 200 håndverksfag, og det er 65 godkjente mesterfag, fag en kan ta mesterbrev i. Norges håndverkerforbund var lenge en viktig aktør, men er nå en del av Næringslivets Hovedorganisasjon. Dagens regulering av håndverk har lange tradisjoner.
Utøvelse av håndverk som yrke har vært sterkt regulert gjennom Europas historie fra middelalderen til i dag. Håndverk (definerte byhåndverk) og handel var økonomisk virksomhet som kun var tillatt i byene. Fra rundt 1100-tallet vokste laugene fram, og disse organisasjonene beskyttet medlemmenes interesser. Laugene regulerte virksomheten, og satte standard for opplæringen innenfor fagene. De bestemte hvor mange mestere det skulle være i en by, og hvem som skulle godkjennes.
78-plate

En 78-plate er en grammofonplate for avspilling med 78 omdreininger i minuttet.
Noen av de eldste 78-platene hadde bare lydopptak på én side, men de fleste hadde lydopptak på begge sider – ett spor per side. De med lydspor på begge sidene kom tidlig på markedet, men en-sidere ble produsert (parallelt med to-sidere) til begynnelsen av 1920-årene. Da tok to-siderne totalt over. 78-platene ble populære først på 1900-tallet og var hovedmedietypen for lydopptak fra da av og langt inn i 1940-årene. I Norge ble det gitt ut 78-plater frem til innpå 1950-årene. Da tok etter hvert vinylplatene med 45 eller 33 omdreininger per minutt over som medietype for lydopptak.
78-platene ble som regel produsert med 10 " diameter, men 12 "-plater fantes også – særlig for klassisk musikk. Men i den tidligste perioden fantes også 7" diameter.
Matt Cimber

Biografi

Thomas Vitale Ottaviano ble født i 1936. Han forlot Brooklyn for å studere ved Syracuse University. Etter å ha havnet i et nordeuropeisk miljø begynte han å bruke navnet Matt Cimber.
Cimber begynte å jobbe som teaterregissør. Da han regisserte teaterstykket Buss stopp våren 1964, innledet han et forhold til hovedrolleinnehaveren Jayne Mansfield. De to giftet seg senere samme året. Cimber debuterte som filmregissør med dramafilmen Single Room Furnished (1968), der Mansfield også spilte hovedrollen. Innspillingen av filmen ble fullført i april 1966, men grunnet problemer med å få i stand en distribusjonsavtale ble ikke filmen utgitt før to år senere. Mansfield søkte om skilsmisse fra Cimber i juli 1966, men den ble ikke fullført før hennes død i en bilulykke året etter.
Cimber hadde stor suksess med flere pornografiske dokumentarfilmer på slutten av 1960- og begynnelsen av 1970-tallet, inkludert Man & Wife: An Educational Film for Married Adults (1969), He & She (1970), Africanus Sexualis (1970) og The Sexually Liberated Female (1970).
Blant hans mest kjente filmer er også dramafilmen Butterfly (1982), med Stacy Keach, Pia Zadora og Orson Welles i hovedrollene. Den ble nominert til ti priser under den tredje Razzie-utdelingen i 1983.